Dagen blev helt særlig for Nordstjerneskolens 1.000 elever og 130 medarbejdere. ​ Elever og lærere begyndte dagen på Hånbækskolen, Ørnevejens Skole og Munkebakkeskolen. Fra hver sin retning bevægede elever og personale sig mod Nordstjerneskolen, hvor de samlet tog den nye skole i brug. Sammen med nogle af eleverne åbnede borgmester Lars Møller (Venstre) døren til Nordstjerneskolen. Indflytningen blev bl.a. fejret med kagemand og opsendelse af 1.000 balloner i de farver, som præger Nordstjerneskolens vægge og interiør.

Opsummering:
Frederikshavns nye, moderne skole blev mandag indviet af masser af glade børn, en ligeså glad borgmester og undervisningsministeren.